
ZAPISNIK
7. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V MANDATU 2017-2022

Seja Uredniškega odbora v mandatu 2017- 2022 je bila v četrtek. 1. 10. 2020, s pričetkom ob 15:00 uri v prostorih RZS, Tržaška cesta 134, 1000 Ljubljana.

Prisotni: 
· URS: 	Igor KLOBOVES predsednik, člani: Nuška BOŽIČNIK odgovorna urednica glasila Ribič, Egon DOLENC,  Drago ORNIK, Peter WEIBL, Boštjan P. ZAGOŽEN. 
· vabljeni:  dr. Miroslav ŽABERL (predsednik RZS), mag. Igor MILIČIĆ (sekretar RZS).

Opravičeno odsotni: 		 
· URS: 	 		       /
· vabljeni:		       /

Od šestih je prisotnih vseh šest članov odbora. Sestanek je sklepčen.

Predlagan je bil naslednji dnevni red:

1. Obravnava zapisnika in realizacije sklepov pretekle seje odbora.
2. Obravnava končnega poročila delovne skupine RZS za pripravo analize in predlogov organizacijskih, finančnih in kadrovskih ukrepov na področju izdajanja glasila in ureditve spletne strani RZS.
3. Finančno poročilo september 2019 -september 2020. 
4. Tekoča problematika med 6. in 7.sejo uredniškega odbora.
5. Razno.

Predlagan dnevni red je bil sprejet soglasno. Vsi prisotni so se strinjali z zvočnim snemanjem seje za potrebe pisanja zapisnika. 


AD 1

Obravnava zapisnika in realizacije sklepov pretekle seje odbora.

Povzetek poročila o realizaciji sklepov je podal predsednik odbora I. Kloboves.  

Vprašanje delovne obremenitve urednice:  B. Zagožen meni, da je urednica ustrezno obremenjena, glede na prestavljene številke glasila; delovna skupina je naredila vse kar je potrebno vse predvidene številke iz poročila, so sedaj realizirane. E. Dolenc se z ugotovitvijo strinja. Po pozivu predsednika I. Klobovesa je tudi urednica izrazila svoje mnenje, da je ravno prav obremenjena, povedala pa je, da je potrebno delati tudi popoldan, predvsem na račun poznih pošiljanj člankov s strani avtorjev.

Vprašanje pošiljanja e-Ribiča: vse poteka normalno in brez posebnosti. Dobivamo pozitivne povratne informacije, skupno je zabeleženih 361 prejemnikov elektronske verzije

Sprejet je bil:
Sklep 1: člani komisije potrjujejo zapisnik pretekle seje in poročilo o realizaciji sklepov.


AD 2
Obravnava končnega poročila delovne skupine RZS za pripravo analize in predlogov organizacijskih, finančnih in kadrovskih ukrepov na področju izdajanja glasila in ureditve spletne strani RZS.

Povzetek razprave: člani delovne skupine (Kloboves, Dolenc, Zagožen) se strinjajo, da so vsi predlagani ukrepi uspešno realizirani. Predsednik delovne skupine I. Kloboves pripravi končno poročilo in ga predstavi na prihajajoči seji UO RZS.   

Sprejet je bil:
Sklep 2: končno poročilo delovne skupine pripravi I. Kloboves ob pomoči sekretarja RZS za  obravnavo na oktobrski seji UO RZS.  

						AD 3

Finančno poročilo september 2019 -september 2020. 

Povzetek razprave: poročilo so prisotni dobili v pisni obliki, člani odbora prikazane rezultate ocenjujejo kot dobre. Prihranki znašajo skoraj 16.000 EUR, predvidevanja za naprej so ugodna - obstaja možnost prostora za dodatna gradiva v e-Ribiču; lahko tržimo za prostor za ribiški katalog. Potrebno je narediti več reklame za e-Ribiča med člani – nekatera vodstva RD so tu bistveno premalo aktivna in jih je potrebno posebej pozvati, da  informacijo posredujejo naprej članom. Oglaševati je potrebno v vsaki številki glasila, lahko pripravimo program, s katerem bralec glasila sam odloči ali želi tiskano ali elektronsko verzijo s kontaktnimi podatki. Predviden cilj je 1500 naročnikov e-Ribiča. B. Zagožen se javi in napiše predlog za UO RZS za ta program. Tisti bralci, ki bodo hoteli zgolj tiskano verzijo, bodo morali izrecno potrditi. Ribiči morajo imeti možnost samostojne odločitve, vsaka prisila za ali tiskano ali elektronsko verzijo, bo naletela na odpor. Razprava je potekala še o dolžini prehodnega obdobja, ko bi se obveščalo o možnosti odločanja o tiskani ali e-verziji (6 mesecev ali leto).  

Člani odbora so soglasno sprejeli: 
[bookmark: _Hlk45797934]Sklep 3:  člani uredniškega odbora so se seznanili s finančnim poročilom o  primerjavi stroškov in prihodkov glasila Ribič v času januar-september za leti 2019 in 2020 ter ga soglasno potrjujejo. 

Sklep 4: B. Zagožen pripravi do oktobrske seje UO RZS predlog izdelave programa za odločanje o tiskani ali elektronski verziji v povezavi z bazo KLEN. 



AD 4

Tekoča problematika med 6. in 7.sejo uredniškega odbora.

Odg. urednica N. Božičnik je članom odbora predstavila štiri osnutke logotipa. Zagožen predlagal še varianto poizvedbe pri dizajnerju, ki je naredil podobno dizajnersko rešitev za naslov ribiške trgovine Kostevc. Konec novembra moramo določiti nov dizajn naslovnice glasila,  da jo lahko začnemo uporabljati z letnikom 2021. Odg. urednica je prisotne obvestila, da se je z dr. Tošem uspešno pogodila za ustrezno ceno honorarjev v tistih mejah, ko jih je predvideval sklep prejšnje seje odbora. Dr. Toš bo pisal o zgodovini, predsednik RZS pa je napovedal, da M. Štraus pripravlja  rubriko o ribiških funkcionarjih skozi zgodovino zveze.

Sprejet je bil 

Sklep 4: člani odbora so se seznanili s tekočimi posli med sejama odbora. B. Zagožen v sodelovanju z odg. urednico pridobi informacijo o dodatni možnosti naročila dizajna za naslov glasila Ribič. 


AD 5

5. Razno.

· Urednica N. Božičnik je prisotne obvestila o porodniški odsotnosti za leto 2021, številko glasila 1-2 pa bo še uredila. Povzetek razprave: o odgovornost RZS je najti ustrezno nadomestilo do vrnitve urednice s porodniške. Člani odbora se strinjajo s predlogom, da bi bil Jure Ušeničnik Schifferstein ustrezna nadomestitev; drugih predlogov prisotni nimajo oz. niso ustrezni zaradi različnih razlogov (kraj bivanja, upokojitev ipd). Predsednik URS je z Ušeničnikom opravil preliminarni pogovor o možnosti dela kot nadomestnega urednika. Ušeničnik je povedal, da bi bil nalogi kos, zaradi poslovnih obveznosti pa ne more delati za polni delovni čas. Prisotni so se strinjali s predlogom predsednika RZS, da je primarni cilj začasne nadomestitve urednice zaposlitev primerne osebe na mesto odg. urednik z javnim razpisom. Izbirna komisija s predlagano sestavo predsednik RZS, predsednik URS in sekretar, bo pregledala ali je med prijavljenimi kandidati ustrezna oseba za to delovno mesto. Uredniški odbor bo dal o izboru dokončno mnenje. Podrejena primarnemu cilju je rešitev z J. Ušeničnikom za delo za polovičen delovni čas, v kolikor bi se predlagani strinjal s sodelovanjem. V obeh primerih bo morala RZS ohraniti kontinuteto dela in kvalitete glasila.  
· Vprašanje posodobitve spletne strani: B. Zagožen je povedal da bo pripravil ustrezen osnutek spletne strani, dogovoriti je potrebno same strukture spletne strani.  predvideva da bi lahko s 1. 1. 2021 lahko vključno z novim dizajnom vzpostavili spletno stran; Zagožen in sekretar se dogovorita za rešitev prenosa vsebine na novo stran, sekretar zagotovi brezplačni prevod v angleščino.  

Vsi sklepi so bili sprejeti soglasno. Sestanek je bil končan ob 17:10 uri.

Ljubljana, 2. 10. 2020

Zabeležil:							Predsednik komisije
mag. Igor MILIČIĆ						Igor KLOBOVES l.r.








Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.


	
OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

